**Obrazloženje uz Nacrt pravilnika o provedbi Provedbene uredbe Komisije (EU) 2017/373**

Glavni razlog izrade novog Pravilnika jest provedba Uredbe (EU) 2017/373, posebno njenog dijela V, a vezano uz zahtjeve za pružatelje meteoroloških usluga kojima se dodatno propisuje provedba odredbi vezano uz pružanje meteoroloških podataka i informacija, rutinska opažanja, aerodromska meteorološka služba, prognoze za slijetanje i polijetanje, AIRMET, područne prognoze za letove na manjim visinama i vidljivost uzduž uzletno-sletne staze (RVR).

Pravilnikom je utvrđen pravni okvir i nadležna tijela za provedbu pojedinih odredbi Uredbe (EZ) 549/2004, Uredbe (EZ) 550/2004 i Uredbe (EU) 2017/373, dok se sljedeći Pravilnici stavljaju izvan snage:

* Pravilnik o uvjetima i načinu izdavanja, produžavanja i obnavljanja dozvola i ovlaštenja pomoćnom zrakoplovnom osoblju koje obavlja poslove upravljanja i održavanja ATM opreme odobrene za operativno korištenje (»Narodne novine«, broj 29/2011),
* Pravilnik o uvjetima i načinu pružanja usluga u zračnoj plovidbi (»Narodne novine«, broj 49/2013) i
* Pravilnik o uvjetima i načinu izdavanja svjedodžbe pružatelja usluga u zračnoj plovidbi (»Narodne novine«, broj 49/2013).